**OBEC BAKA**

**Všeobecne záväzné nariadenie**

obce Baka

č. 1/2020

**o ochrannom pásme cintorína na území obce Baka**

Zverejnené pred schválením: 17.01.2020

Zvesené pred schvaľovaním: 03.02.2020

Schválené: 04.02.2020

uznesením č. 05/2020

Vyvesené po schválení: 05.02.2020

Účinnosť nadobúda dňa: 21.02.2020

**Všeobecne záväzné nariadenie č. 1/2020**

**o ochrannom pásme cintorína na území obce Baka**

Obecné zastupiteľstvo v Bake v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov, v súlade so zákonom č. 131/2010 Z.z. o pohrebníctve v znení neskorších predpisov vydáva toto všeobecne záväzné nariadenie (ďalej len „VZN“).

Časť I.

**Úvodné ustanovenie**

Toto všeobecne záväzné nariadenie upravuje podmienky ochranného pásma cintorína v obci Baka a ustanovuje činnosti, ktoré budú v Ochrannom pásme pre stavebnú činnosť a pietu počas pohrebu zakázané na základe novely Zákona č. 131/2010 Z.z. schválenej 8.10.2019 poslancami Národnej rady Slovenskej republiky.

Časť II.

**Ochranné pásmo cintorína na území obce Baka**

§1

Určenie ochranného pásma cintorína v Bake

Obec zriaďuje ochranné pásmo cintorína v Bake, ktorý sa nachádza na parcele registra „C“,
č. 219/1 o výmere 2220 m², *ostatné plochy* zapísané na liste vlastníctva č. 534, vo vlastníctve obce

1. Ochranné pásmo pre stavebnú činnosť a pietu
2. Obec Baka určuje ochranné pásmo pre stavebnú činnosť a pietu pre cintorín v Bake vo vzdialenosti 50 m od oplotenia.
3. V tomto ochrannom pásme je zakázané umiestňovanie akýchkoľvek budov.
4. Počas konania pohrebov a cirkevných obradov sú zakázané nasledujúce činnosti:

kosenie, pílenie, rôzne stavebné činnosti, oslavy a akcie pri ktorých je hluk, akákoľvek reprodukcia hudby a hovoreného slova, ktorá by rušila dôstojný priebeh pohrebu, alebo iného cirkevného aktu, obradu.

§ 2

Priestupky

1. Priestupku sa dopustí ten, kto poruší zákazy stanovené v § 1 tohto všeobecne záväzného nariadenia.
2. Za priestupok podľa ods. 1) obec uloží pokutu do výšky **165,96 EUR** (slovom jednostošesťdesiatpäť eur a deväťdesiatšesť centov).

Časť III.

**Záverečné ustanovenia**

§ 3

1. Kontrolu dodržiavania tohto nariadenia vykonávajú:
2. starosta obce
3. poslanci obecného zastupiteľstva
4. príslušný okresný rad verejného zdravotníctva v rozsahu jeho kompetencií.
5. Pokiaľ v tomto Všeobecne záväznom nariadení nie je podrobnejšia úprava, odkazuje sa na Zákon č. 131/2010 Z.z. a jeho novelizáciu schválenú dňa 28.10.2019 poslancami Národnej rady Slovenskej republiky.
6. Toto VZN bolo schválené Obecným zastupiteľstvom obce Baka dňa 04.02.2020 uznesením č. 05/2020

V Bake dňa 04.02.2020

Ing. Juraj Bertalan

 starosta obce